ລມຕ ​ຕ່າງປະ​ເທດ​ອັງກິດ ຮຽກຮ້ອງ​ໃຫ້ ເອົາ “ມາດຕະ​ການ​ເດັດຂາດ” ​​ຕໍ່​ອີ​ໂບລາ
ອັງກິດ ​ແລະ ຊີ​ແອຣາ ​ເລ​ອອນ ຮ່ວມ​ກັນ​ຈັດກອງປະຊຸມຂຶ້ນ ເພື່ອເນັ້ນ​ໃຫ້​ເຫັນ​ ເຖິງ​ຂອບເຂດ ຂອງ​ການລະບາດ ​ແລະ ​ເພື່ອ​ຂໍ​ການ​ສະໜັບສະໜຸນ ​ຈາກ​ນາໆ​ຊາດ.
ລັດຖະມົນຕີຕ່າງປະເທດອັງກິດ ທ່ານ Philip Hammond ຮຽກ ຮ້ອງໃຫ້ເອົາ  ເພື່ອຕໍ່ສູ້ກັບການ ລະບາດ ຂອງພະ ຍາດອີໂບລາ ທີ່ໄດ້ເອົາຊີວິດ ຫຼາຍກວ່າ 3,300 ຄົນໄປແລ້ວ ຢູ່ໃນອາຟຣິກາຕາເວັນຕົກ ທ່ານໄດ້ກ່າວ ຕໍ່ກອງປະຊຸມ ໃນວັນພະຫັດມື້ນີ້ ທີ່ນະຄອນຫລວງ London ວ່າ ມາດຕະການດັ່ງກ່າວຈະສາມາດຊ່ວຍຊີວິດໄດ້ຫຼາຍແສນຄົນ ແລະ ປ້ອງກັນ ບໍ່ໃຫ້ວິກິດການນີ້ ບໍ່ສາມາດຄວບຄຸມໄດ້ນັ້ນ ອັງກິດ ແລະ ຊີແອຣາ ເລອອນ ຮ່ວມກັນຈັດກອງປະຊຸມດັ່ງກ່າວຂຶ້ນ ເພື່ອເນັ້ນໃຫ້ເຫັນ ເຖິງຂອບເຂດຂອງການລະບາດ ແລະ ເພື່ອຂໍການສະໜັບສະໜຸນ ຈາກນາໆຊາດ ກ່ອນໜ້າ ກອງປະຊຸມບັນດາ ປະເທດຜູ້ບໍລິຈາກແລະອົງການຕ່າງໆ ທີ່ໄດ້ວາງແຜນ ກຳນົດໄວ້ ໃນທ້າຍເດືອນນີ້ ອົງການອານາໄມໂລກ ກ່າວວ່າ ເຊື້ອໄວຣັສອີໂບລາ ໄດ້ຕິດແປດ ຫຼາຍກວ່າ 7,100 ຄົນແລ້ວ ໂດຍກໍລະນີເກືອບທັງໝົດນັ້ນແມ່ນຢູ່ໃນປະເທດຊີແອຣາ ເລອອນ ກີນີ ແລະ ໄລບີເຣຍ ປະທານາທິບໍດີຊີແອຣາ ເລອອນ ທ່ານ Ernest Bai Koroma ມີແຜນທີ່ຈະເຂົ້າຮ່ວມກອງປະຊຸມ ຂອງວັນພະຫັດມື້ນີ້ ແຕ່ຕ້ອງໄດ້ຍົກເລີກ ເພາະວ່າ ມີບັນຫາທາງດ້ານເທັກນິກ ກ່ຽວກັບເຮືອບິນຂອງທ່ານ